polyglot-tagger/wikipedia-language-snippets-filtered huggingface dataset:
100 கிராம் வாதுமைப் பருப்பு 2740 கிலோயூல்களையும் மாங்கனீசு முதலான மாழைகளும் உயிர்ச் சத்துக்களும் நிறைந்து காணப்படுகிறது. பொதுவாக சத்துக்களின் செறிவிலும் தன்மையிலும் பிரித்தானிய வாதுமையும் கருப்பு வாதுமையும் சமமானவையாக இருந்தாலும் பிரித்தானிய வாதுமையே அதிகமாக நுகரப்படுகின்றது. ஒற்றை நிறைவுறாத கொழுப்பு அமிலங்களைக் கொண்டுள்ள பெரும்பாலான பிறக் கொட்டைகளைப் போலன்றி, வாதுமைக் கொட்டையானது பல்நிறைவுறாத கொழுப்பு அமிலங்களைக் கொண்டுள்ளது. இதில் அடங்கிய மொத்தக் கொழுப்பில் 13% ஓலிக்கு அமிலம் இருந்த போதிலும் 14% ஆல்பா லினோலெனிக்கு அமிலத்தையும் 58% லினோலீக்கு அமிலத்தையும் கொண்டுள்ளது.
அமெரிக்க ஐக்கிய நாட்டின் உணவு மற்றும் மருந்து நிர்வாக அமைப்பு ) 2016இல் வாதுமை கலந்த உணவுப் பொருள்களின் ஆரோக்கியத் தன்மை பற்றி வெளியிட்ட அறிக்கை : "குறைந்த கொழுப்புடைய உணவின் ஒரு பகுதியாக, தினமும் 1.5 அவுன்சுகள் வாதுமைப் பருப்பினை உண்பதால் இதய நோய் வருவதற்கான வாய்ப்புகள் குறைவதாக உறுதிப்படுத்தப்படாத ஆய்வு கூறுகிறது". 2004 ஆம் ஆண்டு அமெரிக்க ஐக்கிய நாட்டின் உணவு மற்றும் மருந்து நிர்வாக அமைப்பு " வாதுமை கலந்த உணவால் இதய நோய் வாய்ப்புகளைக் குறைக்க முடியும்" என்ற கருத்தினை மறுத்தது. அது 2010இல் டைமண்டு உணவு நிறுவனத்திற்கு எழுதிய எச்சரிக்கைக் கடிதத்தில் " இதய நோய்க்கான வாய்ப்பினைக் குறைக்கின்ற எந்தவொரு உயிரியல்ரீதியான உட்பொருளும் வாதுமைக் கொட்டையில் இருப்பதற்கு போதுமான ஆதாரங்கள் இல்லை" எனத் தெரிவித்திருந்தது.
2014ஆம் ஆண்டு உலகளவில் வாதுமைக் கொட்டையின் சாகுபடி ஒரு எக்டேருக்கு 3.5 டன்களாகும். கிழக்கு ஐரோப்பிய நாடுகளான சுலோவேனியா மற்றும் உருமேனியா ஆகியவை அதிகபட்சமாக ஒரு எக்டேருக்கு 19 டன்கள் வரை சாகுபடி செய்துள்ளன.
2014 ஆம் ஆண்டில் உலகளவில் வாதுமைக் கொட்டையின் பெரிய ஏற்றுமதியாளராக அமெரிக்கா திகழ்கிறது. அதனைத் தொடர்ந்து துருக்கி உள்ளது. கலிபோர்னியாவின் மையப் பள்ளத்தாக்குப் பகுதி, அமெரிக்காவின் வர்த்தகத்திற்கான 99% வாதுமைக் கொட்டையினை உற்பத்தி செய்கிறது.
வாதுமைக் கொட்டையானது, நன்கு பழுத்த பின்பு உண்ணத் தகுந்த, ஒற்றை விதையினைக் கொண்ட வட்ட வடிவக் கொட்டையாகும். முற்றிலும் பழுத்தபின்பு வாதுமைப் பழத்தின் சுருக்கம் நிறைந்த மேல்புறத்தோல் கழன்று, இருபிரிவுடைய மேலோட்டுடன் வாதுமைக் கொட்டையானது வெளிப்படும்.
பழுக்கும் தருணங்களில் மேல் தோலானது உடைகின்ற தன்மையையும் கொட்டையின் மேலோடானது கடினத்தன்மையையும் பெறுகின்றன. சதைப் பகுதியினை மூடியுள்ள ஓடு இரண்டு பிரிவுகளைக் கொண்டுள்ளது. சாதாரணமாகக் கிடைக்கக்கூடிய ஒட்டுடன் கூடிய வாதுமைக் கொட்டையின் மீதுள்ள பழுப்புநிற தோல் ஆன்டியாக்சிடண்டுகளைக் கொண்டதாகும். இந்த ஆன்டியாக்சிடண்டுகள் எண்ணெய் மிகுந்த கொட்டையினை, சுற்றுப் புறத்திலுள்ள ஆக்ஸிஜனிடமிருந்து பாதுகாத்து கெட்டுப் போவதைத் தடுக்கிறது.
வாதுமைக் கொட்டைகள் ஓடுடன் கூடியது மற்றும் ஓடில்லாத பருப்பு என இருவகைகளில் கிடைக்கின்றன. இக்கொட்டைகள் சுவையூட்டப்பட்ட சிறு துண்டுகளாகவும் பிற உணவுப் பொருள்களுக்கான மூலப் பொருளாகவும் பயன்படுகின்றன. அனைத்து வகைக் கொட்டைகளும் அப்படியே சாப்பிடுவதற்கு ஏற்றவையாகும். மியூசிலி போன்ற உண்வுப் பொருளின் பகுதிப் பொருளாகச் சேர்த்தும் உண்ணப்படுகின்றன. வாதுமை பானம், வாதுமை காபி, வாதுமை கேக்கு, வாதுமை ஊறுகாய் போன்ற பொருள்களைத் தயாரிக்கவும் இக்கொட்டைகள் பயன்படுகின்றன. பழுக்காத பச்சை வாதுமையை ஆல்கஹாலில் ஊற வைத்து நோசினோ என்னும் மதுபான வகை தயாரிக்கப்படுகிறது.
வாதுமை மரங்களில் பெர்சியன் அல்லது பிரித்தானிய வாதுமை மற்றும் கருப்பு வாதுமை என இருபெரும் இனங்கள் உள்ளன. பிரித்தானிய வாதுமையானது பெர்சியாவில் தோன்றிய இனமாகும். கருப்பு வாதுமையானது வடகிழக்கு அமெரிக்காவினை பூர்விகமாகக் கொண்டதாகும். கருப்பு வாதுமைக் கொட்டை மிகவும் சுவையானது. ஆனாலும் இது பெற்றுள்ள கடின ஓடு மற்றும் புறத்தோலின் தரமற்றத் தன்மை காரணமாக வணிகரீதியாக அதிகமாக உற்பத்தி செய்யப்படவில்லை. பிரித்தானிய வாதுமையின் கலப்பினம் சார்ந்த மரங்களையே பெரும்பாலான விவசாயிகள் வணிக நோக்கில் அதிகமாகப் பயிரிடுகின்றனர்.
அமெரிக்க ஐக்கிய நாட்டின் இராணுவம், விமான பாகங்களை சுத்தம் செய்வதற்கு, குறைந்த விலையும் சிராய்ப்புண்டாக்காதத் தன்மையும் கொண்ட வாதுமைக் கொட்டையின் ஓடுகளைப் பயன்படுத்தி வந்தது. எனினும், போயிங்கு சிஎச்சு-47 சினூக்கு எலிகாப்தருக்கு ஏற்பட்ட பயங்கர விபத்தைப் பற்றிய விசாரணையில், வாதுமை ஓடு ஒன்று எண்ணெய்க் கலனை அடைத்ததே காரணம் எனக் கண்டறியப்பட்டதால், தூய்மைப் பணிக்கு வாதுமை ஓடுகளைப் பயன்படுத்துவது நிறுத்திக்கொள்ளப்பட்டது.
வாதுமைக் கொட்டை என்பது யக்லான்சு பேரினத்தில் அடங்கியுள்ள யக்லாண்டசியே குடும்பத்தைச் சேர்ந்த யக்லான்சு ரெஜியா மரத்தின் கொட்டையாகும். இந்தக் கொட்டையானது மேலோட்டுடன் கூடியதாகும். பச்சையான கொட்டைகள் ஊறுகாய் தயாரிக்கவும் நன்கு விளைந்த கொட்டைகள் உணவாகவும் பயன்படுகின்றன. யக்லான்சு நைக்கிரா மரத்திலிருந்து பெறப்படுகின்ற கிழக்கத்திய கருப்பு வாதுமைக் கொட்டையானது வர்த்தகரீதியாக மிகவும் குறைவாகவே கிடைக்கிறது. இக்கொட்டையில் புரதச்சத்தும் கொழுப்பு அமிலமும் நிறைந்துள்ளன.
எழுதுவதற்கும் ஓவியம் வரைவதற்கும் பயன்படும் நீடித்திருக்கும் மை தயாரிக்க வாதுமையின் தோல் பயன்படுகிறது. லியோனார்டோ டா வின்சி, ரெம்ரான்ட்டு உள்ளிட்ட பல ஓவியர்கள் இந்த மையினை பயன்படுத்தியுள்ளனர். வாதுமைத் தோலில் உள்ள நிறமிகளைக் கொண்டு பண்டைய ரோமாபுரியில் துணிகளுக்கு பழுப்பு வண்ணச் சாயம் ஏற்றினர். இடைக்கால ஐரோப்பாவில் தலைச் சாயமாகவும் இந்நிறமிகளைப் பயன்படுத்தினர்.
பாக் மலர் மருந்துகள் தயாரிக்கப் பயன்படும் 38 வகையானப் பொருள்களில் வாதுமைக் கொட்டையும் ஒன்றாகும். பிரித்தானியாவில் நடத்தப்பட்ட புற்றுநோய் குறித்த ஓர் ஆய்வு, " மலர் மருந்துகளால், புற்றுநோய் உட்பட எந்த நோய்களையும் கட்டுப்படுத்தவோ, குணப்படுத்தவோ அல்லது தடுக்கவோ முடியும் என்பதை நிரூபிக்க அறிவியல்பூர்வமான ஆதாரங்கள் ஏதுமில்லை" என்று கூறுகிறது.
பொதுவாக வாதுமை மரங்கள் வசந்தகாலத்தின் பாதியைக் கடந்து மிகவும் தாமதமாகவே தளிர்க்கின்றன. இம்மரங்களின் அருகே போட்டியிட்டு வளரும் பிற தாவர வளர்ச்சியைத் தடுக்கும்பொருட்டு இவை ஒருவகை வேதிப் பொருளை மண்ணுக்குள் சுரக்கின்றன. இதனால்தான் மலர்த்தோட்டங்களையும் காய்கறித்தோட்டங்களையும் இம்மரங்களை ஒட்டி அமைப்பதில்லை.
வாதுமைக்கொட்டை எண்ணெய் வணிகப்பயன்பாட்டுக்கு கிடைக்கின்றது, முக்கியமாக சாலட் தயாரிப்பில் அலங்காரப் பொருளாக பயன்படுகிறது. இது குறைந்த புகைப்புள்ளியைக் கொண்டுள்ளதால் வறுத்தலுக்குப் மட்டுப்படுத்தப்பட்ட அளவிலேயே பயன்படுத்தப்படுகிறது.
கலிபோர்னியா கருப்பு வாதுமை எனப்படும் யக்லான்சு கலிபோர்னிகா. யக்லான்சு சினேரியா, அரிசோனா வாதுமை எனப்படும் யக்லான்சு மேயர் ஆகியன வாதுமைக் கொட்டையின் இதர வகைகளாகும்.
தற்போது சிவகங்கை, இராமநாதபுரம் மற்றும் புதுக்கோட்டை ஆகிய 3 மாவட்டங்களுக்கும் புதுக்கோட்டை மாவட்ட ஆசிரியர் கல்வி மற்றும் பயிற்சி நிறுவனத்திலேயே பணிமுன்பயி்ற்சி பிரிவு இந்த ஆண்டு முதல் செயல்படுகிறது.
புதுக்கோட்டை மாவட்ட ஆசிரியர் கல்வி மற்றும் பயிற்சி நிறுவனம், இந்தியா தமிழ்நாட்டின் புதுக்கோட்டை மாவட்ட தலைநகரில் அமைந்துள்ள அரசு ஆசிரியர் பயிற்சி நிறுவனமாகும்.
தேசிய கல்விக்கொள்கையின் வழிகாட்டல்களின் படி , மத்திய அரசின் நிதியுதவியுடன் கல்வித்துறையில், ஆசிரிய கல்வியின் மறுசீரமைப்பிற்காக இந்தியாவின் அனைத்து மாநிலங்களில் உள்ள மாவட்டங்களில், மாவட்ட ஆசிரியர் கல்வி மற்றும் பயிற்சி நிறுவனங்கள் நிறுவப்பட்டது.அவ்வகையில் தமிழ்நாட்டில், புதுக்கோட்டையில் 1993 ஆம் ஆண்டு மாவட்ட ஆசிரியர் கல்வி மற்றும் பயிற்சி நிறுவனம் தொடங்கப்பட்டது.
பயிற்சி நிறுவனத்திற்கு மற்ற பிரிவுகளில் பணிபுரிவோர் மற்றும் கருத்தாளர்களின் ஒத்துழைப்புடன் எளிய, பயன்மிகு மலிவு விலை துணைக்கருவிகளைப் பல்வேறு பாடங்களுக்கும், தொடக்கக் கல்வி ஆசிரியர் கல்விக்கும், விளக்கப்படங்கள், மாதிரிகள், வரைபடங்கள், பதிவுநாடா, பாடல்கள், நழுவங்கள் போன்றவற்றை தயார் செய்தல்.
வேலை அனுபவக் கல்விக்க ஏற்ப உள்ளுர் துளைகளைத் தேர்ந்தெடுத்தல், கலைத்திட்ட அலகுகளை வளர்த்தல், கற்றல் கற்பித்தல் பொருட்கள், மலிவு விலை துணைக்கருவிகள், மதிப்பீட்டுக் கருவிகள் போன்றவைகளைத் தயார் செய்தல்.
உள்ளுர் சூழ்நிலைக்கேற்ப தொடக்கக் கல்விக்கும், ஆசிரியர்களுக்கான திட்டங்களுக்கும், நடைமுறையில் உள்ளவைகளுக்கு புதியனவைகளைக் கண்டுபிடித்து வளர்த்தல், கலைத்திட்டத்திற்கு துணைபுரியும் துணைநுால்களை தயாரித்தல்.
பயிற்சி நிறுவன எல்லைக்குள் உள்ள விடுதிகள், விளையாடும் இடம், சாலை, தோட்டம், சுற்றுப்புறத் தளவாடப் பொருட்கள் இவற்றின் துாய்மையைப் பேணுவதற்கான செயல்களை அமைத்தல்.
மராட்டியர்களின் முக்கியத் தலைவரான நானா பட்னாவிசு 1800ஆம் ஆண்டு மறைந்தார். இதன் பிறகு, பிற மராட்டியத் தலைவர்களுக்கிடையே உட்பூசல் நிலவியது. பேசுவா இரண்டாம் பாகிராவ் சிந்தியாவை ஆதரித்ததால், கோபமடைந்த ஒல்கர் பேசுவாவின் பூனா மீது படையெடுத்தார். இப்போரில் பேசுவாவும், சிந்தியாவும் தோல்வி அடைந்தனர். பூனாவை கைப்பற்றிய ஒல்கர் அந்நகரை சூறையாடி, பெரும் கொள்ளை பொருளுடன் தனது தலைநகருக்குத் திரும்பினார். பீதியடைந்த பேசுவா இரண்டாம் பாஜிராவ் பசீன் என்ற இடத்துக்கு தப்பியோடினார். இந்த நிலையை சாதகமாக பயன்படுத்த நினைத்த வெல்லெஸ்லி பேசுவாவுக்கு ஆதரவு தந்தார்.
பசீன் உடன்படிக்கை என்பது 1802 ஆம் ஆண்டு பூனா யுத்தத்திற்கு பிறகு, மராத்தியப் பேரரசின் பேஷ்வா இரண்டாம் பாஜி ராவுக்கும், ஆங்கிலேய கிழக்கிந்திய வணிக குழுவிற்கும் இடையில் கையெழுத்தான ஓர் உடன்படிக்கை ஆகும். இந்த உடன்படிக்கை மராட்டியப் பேரரசை கலைப்பதற்கான ஒரு தீர்க்கமான படிநிலையாகும். கிழக்கிந்திய கம்பெனி 1818 ஆம் ஆண்டில் மேற்கு இந்தியாவில் மராட்டியப் பேரரசின் பிரதேசங்களை அபகரிப்பதற்கு இந்த உடன்படிக்கை வழிவகுத்தது.
டிசம்பர் 31, 1802 அன்று வெல்லெஸ்லியின் துணைப்படைத் திட்ட உடன்படிக்கையில், பேஷ்வா இரண்டாம் பாஜிராவ் கையெழுத்திட்டார். இதன் விளைவாக, ஆங்கிலேயப் படைகள் ஆர்தர் வெல்லெஸ்லி தலைமையில் பூனாவிற்கு சென்று மே 13, 1803 அன்று இரண்டாம் பாகிராவை பேசுவா பதவியில் அமர்த்தியது. ஒல்கர் பூனாவில் இருந்து தப்பி ஓடினார்.
பொட்டாசியம் கார்பனேட், பொட்டாசு என்பதன் முதன்மை கூறு ஆகும். மேலும் சுத்திகரிக்கப்பட்ட முத்து சாம்பல் அல்லது தார் உப்புக்களின் கூறாகவும் உள்ளது. வரலாற்றுரீதியாக, சூளையில் பேக்கிங் பொட்டாசு மூலம் முத்துச்சாம்பல் அசுத்தங்களை நீக்க உருவாக்கப்பட்டது. இறுதியாக கிடைத்த வெள்ளை தூளே முத்துச்சாம்பல் ஆகும். 1790 ல் பாெட்டாசு மற்றும் முத்துச்சாம்பல் உருவாக்கும் முறையை மேம்படுத்தும் காப்புரிமை முதன் முதலாக சாமுவேல் ஆப்கின்சு என்பவருக்கு அமெரிக்க காப்புரிமை அலுவலகத்தால் வழங்கப்பட்டது.
பொட்டாசியம் கார்பனேட் என்ற வேதிச்சேர்மத்தின் மூலக்கூறு வாய்ப்பாடு ஆகும். இது ஒரு வெள்ளை நிற உப்பு ஆகும். நீரில் கரையகிறது. எத்தனாலில் கரைவதில்லை. இது வலிமையான காரக்கரைசலை உருவாக்குகிறது. கார்பனீராக்சைடு உடன் பாெட்டாசியம் ஐதராக்சைடு உறிஞ்சு வினையின் மூலமாக இது தயாரிக்கப்படுகிறது. இது ஒரு நீர்உறிஞ்சும் பொருளாகும். பெரும்பாலும் ஈரமான திண்மமாக காணப்படுகிறது. பொட்டாசியம் கார்பனேட், சோப்பு மற்றும் கண்ணாடி உற்பத்தி செய்யப் பயன்படுத்தப்படுகிறது.
கால்சியம் குளோரைடு மற்றும் மெக்னீசியம் சல்பேட்டு போன்று மிதமான உலர்த்தும் காரணியாக உள்ளது. இது அமிலச்சேர்மங்களுக்கு ஏற்றதல்ல. சில கீட்டோன்கள், ஆல்ககால் மற்றும் அமீன்களை காய்ச்சிவடித்தலுக்கு முன்னர் உலர்த்தவும் பயன்படுகிறது.
இன்று, வணிக ரீதியாக, பாெட்டாசியம் குளோரைடை மின்னாற்பகுப்பதன் மூலம் பாெட்டாசியம் கார்பனேட்டு தயாரிக்கப்படுகிறது. வினையில் உருவான பொட்டாசியம் ஐதராக்சைடு, கரியமில வாயுவினால் கார்பனாக்கம் செய்யப்பட்டு பொட்டாசியம் கார்பனேட்டு தயாரிக்கப்படுகிறது.
கடந்த 18ம் நூற்றாண்டுகளில் வட அமெரிக்காவில், சமையல் சோடாவின் , வளர்ச்சிக்கு முன்னர் விரைவு ரொட்டிகளில் புளிப்பேற்றிகளாக முத்துச்சாம்பல் பயன்படுத்தப்பட்டது.
சரியான பெயர் உரிச்சொல் என்பது தனிப்பட்ட ஒரு பெயர்ச்சொல்லைக் குறிக்கிறது. உதாரணத்திற்கு இங்கிலாந்து என்பது சரியான பெயர் உரிச்சொல். ஏனெனில் அச்சொல் ஒரு குறிப்பிட்ட ஒரு நாட்டைக் குறிக்கிறது. அதே சமயம் நாய் என்னும் சொல்லானது சரியான ஒரு பெயர் உரிச்சொல் அல்ல. அது ஒரு பெயர் உரிச்சொல் ஏனெனில் அச்சொல் ஒரு குழுவில் உள்ள உறுப்பினரையே குறிக்கிறது. ஆங்கில இலக்கணத்தின்படி பொது பெயர் உரிச்சொல் முதெலழுத்து பெரிய எழுத்தாக எழுதப்படாத நிலையில் பெரும்பாலான சரியான பெயர் உரிச்சொற்கள் பெரிய எழுத்தாக எழுதப்படுகின்றன. இதன் விளைவாக சரியான பெயர் உரிச்சொற்கள் என்பது முதெலழுத்து பெரிய எழுத்தால் வழக்கமாக எழுதப்படுவது எனவும், பொது பெயர் உரிச்சொல் என்பது பெரிய எழுத்தால் எழுதப்படாதது எனவும் பொருள் கொள்ளலாம்.
ஆங்கில இலக்கணத்தில் சரியான பெயர் உரிச்சொல் என்பது சில நேரங்களில் முதல் எழுத்தை பெரிய எழுத்தாக பயன்படுத்தப்படுகிறது. பொது பெயர் உரிச்சொல் அவ்வாறு பயன்படுத்தப்படவில்லை. இம்முறையானது அறிவிக்கப்படாத ஒன்றாகவே பயன்படுத்தப்படுகிறது. அவை இலக்கணவாதிகளாேலா , மொழியியலார்களாளோ அவ்வாறு பயன்படுத்தப்படவில்லை. உதாரணத்திற்கு பாஸ்டன் நாட்டில் வசிப்பவர்கள் பாஸ்டானியன். பாஸ்டானியன் என்னும் சொல் சரியான பெயர் உரிச்சொல்.
மேலும் சரியான பெயர்ச்சொற்களிலிந்து உருவான ஆங்கில பெயர்உரிச்சொற்கள் வழக்கமாக பெரிய எழுத்தால் எழுதப்படுகின்றன. இதன் காரணமாக சரியான பெயர் உரிச்சொற்களும் பொதுப்பெயர் உரிசொற்களும் சரியான மற்றும் பொது பெயர் சொற்களின் ஒத்த பொருளிேலேயே பயன்படுத்தப்படுகின்றன. சரியான பெயர் உரிச்சொற்கள் என்பவை முதல் எழுத்து பெரிய எழுத்தாக எழுதப்பட்ட உரிச்சொற்களே.
சூழலியல் மண் வேதியியலின் அறிவானது, மண்ணை மாசுபடுத்தும் மாசுபடுத்திகளின் விளைவுகள் மற்றும் மண்ணில் அவை முதன்முதலாக கலப்பதற்கானச் செயல்முறைகளைப் பற்றி அறிவதில் முக்கியத்துவம் பெறுகிறது. ஒரு வேதிப்பொருளானது ஒருமுறை மண்ணியல் சூழலுக்குள் செலுத்தப்பட்டு விட்டால் எண்ணற்ற வேதி வினைகள் தொடர்ந்து நிகழ்ந்து மாசுப்பொருளின் நச்சுத்தன்மையைக் குறைக்கவோ, அதிகரிக்கவோ செய்ய வாய்ப்புள்ளது. இந்த வினைகள், உட்கிரகித்தல்/வெளிவிடுதல், வீழ்படிவாதல், பல்லுறுப்பாக்கல், கரைதல், அணைவுச் சோ்மங்களாதல் மற்றும் ஒடுக்க-ஏற்ற வேதிவினைகள் போன்ற வேதிவினைகளை உள்ளடக்கியவையாகும். இந்த வினைகளைச் சுற்றுச்சூழல் சீர்திருத்தத்தில் ஈடுபட்டுள்ள அறிவியலாளர்களும், பொறியாளர்களும் பெரும்பாலும் புறக்கணிக்கின்றனர். இந்தச் செயல்முறைகளைப் புரிந்து கொள்ளுதல் என்பது மண்ணில் கலந்து விடும் மாசுபடுத்திகளின் எதிர்கால நிலை, நச்சுத்தன்மை போன்றவற்றை முன்கூட்டியே கண்டறிவதற்கான அறிவையும், அவற்றை அறிவியல்பூர்வமான, சரியான, குறைவான செலவில் கையாளக்கூடிய சீர்திருத்த உத்திகளை வளர்க்கவும் உதவுகிறது.
1960 களின் பிற்பகுதி வரையிலும் மண் வேதியியல் தாவரங்களின் வளர்ச்சி மற்றும் மகசூலைப் பாதிக்கக்கூடிய மண்ணில் நடைபெறும் வேதிவினைகளில் மட்டுமே முதன்மையாக கவனம் செலுத்தியது. அதற்குப் பிறகே, சுற்றுச்சூழல் மாசுபாடு, கரிம மற்றும் கனிமப் பொருட்களால் மண்ணில் ஏற்படும் சீர்கேடு, ஆற்றல் மிகு சூழல் நலம், சூழல் சார்ந்த உடல் நல ஆபத்துகள் ஆகியவற்றின் மீது அக்கறையை வளர்த்துக் கொண்டது. இறுதியாக, மண் வேதியியலின் முக்கியத்துவமானது மண்ணின் தோற்றம், பண்பு, பயன் இவை பற்றிய ஆய்வு மற்றும் வேளாண்மை சார்ந்த மண் அறிவியல் ஆகியவற்றிலிருந்து சுற்றுச்சூழல் சார்ந்த மண் அறிவியல் பக்கமாக மாறியது.
மண் வேதியியல் , மண்ணின் வேதியியல் பண்புகளைப் பற்றி படிக்கும் ஒரு இயல் ஆகும். மண் வேதியியலானது கனிம இயைபு, மண்ணில் உள்ள உயிரிய பொருட்கள் மற்றும் சுற்றுச்சூழல் போன்ற காரணிகளால் பாதிக்கப்படுகிறது.
குளோரமீன் குறைந்த செறிவில் நகராட்சி நீர் வழங்கல் அமைப்புகளில் குளோரின் தொற்றுநீக்கத்திற்கு மாற்றாக இரண்டாம் நிலை தொற்றுநீக்கியாகப் பயன்படுகிறது. இந்தப் பயன்பாடு அதிகரித்து வருகிறது. குளோரின் கொண்டு மேற்கொள்ளப்பட்ட நீர் சுத்திகரிப்பானது குளோரமீன் கொண்ட நீர் சுத்திகரிப்பாக மாறி அதிலும் ஒற்றைக்குளோரமீன் கொண்ட நீர் சுத்திகரிப்பாக மாறிவருகிறது. குளோரமீனானது தனித்த குளோரினுடன் ஒப்பிடும் போது கரிமப்பொருள்களை குளோரோபாரம் மற்றும் கார்பன் டெட்ராகுளோரைடு போன்ற கரிமகுளோரைடுகளாக மாற்றுவதில் குறைவான அதே நேரத்தில் செயலாற்றல் மிக்கதாக உள்ளது. 1979 ஆம் ஆண்டில் ஐக்கிய அமெரிக்க நாடுகளில் குடிநீரைச் சுத்திகரித்தல் நடைமுறைகளில் ஐக்கிய அமெரிக்க சுற்றுச்சூழல் பாதுகாப்பு நிறுவனத்தால் புற்றுநோயை ஏற்படுத்தும் காரணிகளாக அடையாளம் காணப்பட்டுள்ளன.
ஒற்றைகுளோரமீன் குளோரமீன் என்பது 2 என்ற மூலக்கூற்று வாய்ப்பாட்டை உடைய ஒரு வேதிச் சேர்மம் ஆகும். இருகுளோரமீன் மற்றும் நைட்ரசன் முக்குளோரைடு ஆகியவற்றுடன் இச்சேர்மம் அமோனியாவின் மூன்று குளோமீன்களில் ஒன்றாகும். இது ஒரு நிறமற்ற திரவம் ஆகும். இதன் உருகுநிலை , ஆனால், இது வழக்கமாக ஒரு நீர்க்கரைசலாக கையாளப்படுகிறது, இது சில நேரங்களில் தொற்றுநீக்கியாகப் பயன்படுகிறது. குளோரமீன் அதன் கொதிநிலையை அளந்தறிய இயலாத அளவிற்கு நிலைத்தன்மையற்றதாகும்.
குளோரமீன் நீர் சுத்திகரிப்பதில் ஒரு தொற்றுநீக்கியாகப் பயன்படுகிறது. இது குளோரினுடன் ஒப்பிடும் போது ஒப்பீட்டளவில் சற்று வலிமை குறைந்ததாகும்.
ஒழுங்குபடுத்தப்பட்ட வேதிப்பொருள்களைக் காட்டிலும் சில கட்டுப்பாடற்ற துணை விளைபொருள்கள் அதிக உடல்நல அபாயங்களை ஏற்படுத்தக்கூடும்.
தாங்கல் கரைசல் அமிலம் மற்றும் அதன் இணை காரம் அல்லது காரம் மற்றும் அதன் இணை அமிலம் உள்ள கரைசலே தாங்கல் கரைசல் எனப்படுகிறது. இணை அயனியை சேர்க்கும்போது தாங்கல் கரைசலின் மதிப்பு மாறுகிறது. எடுத்துக்காட்டாக சோடியம் அசிட்டேட் மற்றும் அசிட்டிக் அமிலம் ஆகிய இரண்டும் கரைந்துள்ள கரைசலில் இவை இரண்டுமே பிரிகை மற்றும் அயனியாக்கமடைந்து அசிட்டேட் அயனிகளை தருகின்றன. சோடியம் அசிடேட் ஒரு வலிமைமிகு மின்பகுளி, எனவே இது முற்றிலும் கரைசலில் பிரிகையடைகிறது. அசிட்டிக் அமிலம் ஒரு வலிமை குறை அமிலம், எனவே அது சிறிதளவே அயனியாக்கமடைகிறது. லீ சாட்லியர் கொள்கைப்படி, சோடியம் அசிட்டேடிலிருந்து உருவான கரைசலில் உருவான அசிட்டேட் அயனி, அசிட்டிக் அமிலத்தின் அயனியாதலை தடைசெய்வதால் கரைசலின் வேதிச்சமநிலை இடது பக்கம் நகர்கிறது. அசிட்டிக் அமிலத்தின் பிரிகைவீதம் குறைவதால் கரைசலின் மதிப்பு உயருகிறது.
பொது அயனி விளைவு என்பது ஓர் உப்பின் பிரிகை வீதம், பொது அயனியை சேர்ப்பதால் குறைவதே ஆகும். ஒரு கரையக்கூடிய உப்பை பொது அயனி உள்ள மற்றொரு உப்புக் கரைசலுடன் சேர்க்கும்போது அவ்வுப்பின் பிரிகையடைதல் குறைக்கப்படுகிறது. உப்பு சேர்க்கும்போது + ன் செறிவு அதிகரிக்கிறது. எனவே லீ சாட்லியர் தத்துவப்படி சமநிலையானது இடது பக்கம் நோக்கி நகர்வதால், + அயனிகளின் செறிவு குறைகிறது அல்லது பிரிகைவீதம் குறைகிறது.
பகுதியளவு கரையக்கூடிய உப்பின் கரைதிறன், கரைசலில் பொதுவான அயனியைக் கொண்டிருக்கும்போது அதன் கரைதிறன் குறைக்கப்படுகிறது. வெள்ளி குளோரைடின் மீதெவிட்டிய கரைசலில் சோடியம் குளோரைடை சேர்க்கும்போது, கரைதிறன் குறைகிறது.
காங்கோ ஆற்றுப்பகுதி] மற்றும் தங்கனீக்கா ஏரி போன்றவற்றில் காணப்படும் அலிஸ்டே குடும்பத்தின் மிகப்பெரிய உறுப்பினராக உள்ளது. மேலும் மற்றொரு புகழ்பெற்ற பெற்ற இனமான, வெறுமனே புலி மீன் என்றழைக்கப்படும் மீன், இவை பொதுவாக ஓக்காவேங்கோ கடைமடையின் தெற்குப்பகுதிகள் மற்றும் சாம்பசி ஆறு போன்ற பகுதிகளில் காணப்படுகின்றன, மேலும் இவை மொசாம்பிக் ஸாம்பீஸி ஜிம்பாப்வேயில் கரீபா ஏரி, மற்றும் கார்போரா போசாசா சேர்த்து இரண்டு மிகப்பெரிய ஏரிகளிலும், மற்றும் இறுதியாக தென் ஆப்பிரிக்காவில் ஜோசினி அணை பகுதிகளிலும் காணப்படுகின்றன.
மேற்கு மீன்பிடி விளையாட்டுகள் உலகில், ஹைட்ரோசிஸ் வெட்டாட்டாஸ் தென் அமெரிக்கப் பிரானாவுக்கு சமமானதாக கருதப்படுகிறது, இருப்பினும் இது முற்றிலும் வேறுபட்ட விலங்கியல் குடும்பத்தை சேர்ந்தது. பிரானா மீன் போல், தனிப்பட்ட புலி மீனானது நெறிப்படுத்தப்பட்ட, உடல் தசைகளைக் கொண்டு, கூர்மையான பற்களுடன், ஆக்கிரமிப்பு மனோபாவத்துடன், வெவ்வேறு குழுக்களாக வேட்டையாடும் திறன் கொண்ட விலங்குகளாக உள்ளன.
அலிஸ்டிடே குடும்பத்தின் ஹீட்ரோசினஸ் இனத்தைச் சேர்ந்த பல வகைகள் "புலி மீன்" என்று குறிப்பிடப்படுகிறன, குறிப்பாக விளையாட்டு மீன்கள் அவ்வாறு குறிப்பிடப்படுகின்றன. இந்த மீன்கள் ஆப்பிரிக்க கண்டத்தில் பல ஆறுகள் மற்றும் ஏரிகளில் காணப்படுகின்றன. இவை தனித்துவமான, விகிதாசாரமாக பெரிய பற்களைக் கொண்ட கடும் விலங்குகளாக உள்ளன.
புலி மீன் என்பது பல்வேறு குடும்பங்களைச் சேர்ந்த மீன்களைக் குறிக்கின்றது, அவை புலி உடன் தொடர்புபடுத்தும் உத்தியோகபூர்வ மற்றும் பேச்சுவழக்குகளில் இருந்து தோன்றியது. இருப்பினும், "புலி மீன்" என்ற பெயரால் வடிவமைக்கப்பட்ட முதன்மை இனங்கள் ஆப்ரிக்காவில் காணப்படும் அலெஸ்ட்டீடீ குடும்பத்திற்கு சொந்தமானது.
மேலும் ஆப்பிரிகாவில் கோலியாத் புலி மீன் மற்றும் அதன் சிறிய உறவினரான புலி மீன் போன்றவை ஆகியவை காணப்படுகின்றன. ஆப்பிரிக்க அலிஸ்டே புலி மீன் இனங்கள் வெள்ளி, தங்கம் இது டோராடோ மிகவும் பிரபலமான இனங்கள், எதிராக. எதேச்சையாக பொன்னாடு சொந்த நாட்டில் "டைகிர் ​​டெல் ரியோ" எனப்படுகிறது.
திவான் பகதூர் கடாம்பி ரங்காச்சாரி இந்தியாவைச் சேர்ந்த ஒரு தாவரவியலாளரும் இனவியலாளரும் ஆவார். 1868 ஆம் ஆண்டு செப்டம்பர் மாதத்தில் இவர் பிறந்தார். பண்பாட்டியல் துறை சார்ந்த இவர், எட்கர் தர்சுடனுடன் இணைந்து தென்னிந்திய இனவியல் பற்றிய ஏழு தொகுதிப் பணிகளுக்கு ஆசிரியராக இருந்தார். கோயம்புத்தூரில் உள்ள வேளாண்மைக் கல்லூரியில் தாவரவியலைப் பயிற்றுவித்து, தாவரவியல் தொடர்பான பாடப்புத்தகமும் எழுதினார்.
தற்போது ‘ஆனந்த விகடன்’ குழும இதழில் பணிபுரிந்து வருகிறார். கவிதை குறித்தும் கவிதையின் அழகியல் குறித்தும் பல்வேறு தளங்களில் தொடர்ந்து பேசியும் எழுதியும் வருகிறார். பள்ளி, கல்லூரி பேராசிரியர்கள், மாணவர்களுக்கு கவிதை மற்றும் இலக்கிய வகுப்புகள் எடுத்து வருகிறார். இவரின் கவிதைகள் பல்வேறு கல்லூரிகளின் பாடத்திட்டத்தில் இடம்பெற்றுள்ளன. தமிழ் இலக்கிய மாணவர்களுக்கான கல்லூரிகளின் பாடத்திட்டக் குழுவின் ஆலோசகராகவும் இருக்கிறார். நாட்டார் வாழ்வியல், சங்க இலக்கிய அழகியல், நவீன வாழ்வின் நெருக்கடி நிலை, கீழ்த்தட்டு மக்களின் அரசியல் என கலவையான பண்பில் இயங்கக்கூடியவை இவரது கவிதைகள். கொம்பு என்ற பதிப்பகத்தை 2010-ஆம் ஆண்டில் தொடங்கிய வெய்யில் அதே பெயரில் சிற்றிதழ் ஒன்றை நடத்தி வந்தார்.
வெய்யில் தமிழ் நவீனக் கவிஞர். தமிழ் சிற்றிதழ்களிலும் வெகுசன இதழ்களிலும் தொடர்ந்து எழுதி வருபவர். ‘கொம்பு’ எனும் சிற்றிதழின் ஆசிரியராகவும் பதிப்பாளராகவும் செயல்பட்டு வருகிறார். 1984 ஆம் ஆண்டு ஜூன் மாதம் 29ஆம் நாள் திருநெல்வேலி மாவட்டத்தில் பிறந்தார். பெற்றோர்: பெருமாள் - தமிழ்செல்வி.
நெட்டூர் டெக்னிகல் டிரெயினிங் பவுண்டேசன் என்னும் நெட்டூர் தொழில்நுட்ப பயிற்சி அறக்கட்டளை என்பது இந்தியாவில் உள்ள தனியார் கல்வி அறக்கட்டளை ஆகும். இந்தப் பயிற்சியகத்தின் கிளைகள் தென்னிந்தியா முழுவதும் பரவலாக உள்ளது. இது நல்ல வேலைவாய்ப்புகளை பெறத்தக்க தரமுள்ள கல்வி வழங்கும் குறிக்கோளுடன், சுவிஸ் கூட்டுறவு மூலம் 1963 இல் நிறுவப்பட்டது. என் டி.டி.எஃப் கல்வியானது தன்கையே தனக்குதவி என்பது போன்ற நடைமுறை பயிற்சிகள் கொண்ட பட்டையப் படிப்பாகும். என் டி.டி.எஃப் பட்டதாரிகள் தொழிற்துறையில் அவர்களது நடைமுறை திறமைகளுக்கு புகழ்பெற்றவர்கள்.
என்.டி.டி.எஃப் தொழில்நுட்ப பயிற்சித் திட்டத்தில் இயந்திர பொறியியல், மின்னணு, தகவல் தொழில்நுட்பம் மற்றும் கணினி பொறியியல், மெக்கட்ரோனிக்ஸ் ஆகியவற்றில் முதுகலை பட்டப்படிப்புகள்,
பிந்தைய பட்டையப் படிப்பு, சான்றிதழ் படிப்புகளுடன் பெங்களூர், பட்டி, பெல்லாரி, கோயம்புத்தூர், தார்வாடு, கன்னவரம், கோபால்பூர்-ஒடிசா, ஐதராபாத், ஜம்சேத்பூர், கும்பகோணம், கூட்டிப்புரம், மலப்புறம், முர்பாத், தலச்சேரி, தும்கூர், தூத்துக்குடி, வடக்கச்சேரி, வேலூர். ஆகிய இடங்களில் 20 க்கும் மேற்பட்ட பயிற்சி மையங்களைக் கொண்டு இது செயல்படுகிறது.
நெட்டூர் தொழில்நுட்ப பயிற்சி அறக்கட்டளையானது - சி.எஸ்.ஐ. தொழில்நுட்ப பயிற்சி நிறுவனத்திற்கு அடுத்தபடியாக 12 ஏப்ரல் 1958 இல், தென்னிந்திய திருச்சபை மற்றும் ஹெச்.கே.எஸ் , சுவிட்சர்லாந்து, ஆகியவை இணைந்த ஒரு கூட்டு முயற்சியாக, தொழில்நுட்ப கல்விக்கு ஊக்குவிக்கும் விதமாக நிறுவப்பட்டது.
ஒவ்வொரு எச் கே எஸ் வலைத்தளமும், திட்டத்திற்கான ஆரம்ப நிதிகள் ஜூரிச், ஆர்கோவ், பாசெல், ஷாஃபாஹெசென் ஆகிய பிராந்தியங்களில் நிறுவப்பட்ட தேவாலயங்களிலிருந்து சேகரிக்கப்பட்டு வளர்க்கப்பட்டன. விடுதலைக்குப் பிந்தைய இந்தியாவை விரைவாக தொழில்மயமாக்கலை விரிவுபடுத்துவதற்காக துல்லியமான கருவியில் பயிற்சியளிக்கும் ஒரு நிறுவனத்திற்கான தேவையும் அவசியமும் உள்ளது உணரப்பட்டது.
1959 நவம்பர் 24 அன்று, கண்ணூர் வள்ளப்பள்ளனையைச் சேர்ந்த வெஸ்டன் இந்தியா பிளேஉட் நிறுவனத்தின் நிர்வாக இயக்குனரான திரு. கடகூட்டி, நேட்டூரில் பயிற்சி மையத்தை முறைப்படி திறந்து வைத்தார். 1959 ஆம் ஆண்டு நவம்பர் 19 ஆம் திகதி டூல் அண்ட் டை மேகிங் பயிற்சியை பெறுவதற்காக 16 மாணவர்கள் சேர்த்துக்கொள்ளப்பட்டனர். 1962 சனவரியில் முதல் தொகுதி மாணவர்கள் என்சிடிவிடி (தற்போது என்று அழைக்கப்படும் தொழிற்பயிற்சி கழகங்களில் தேசிய கவுன்சிலிங் பயிற்சி) பயிற்சிக்காக சேர்கப்பட்டு 1964 ஆம் ஆண்டு நான்கு ஆண்டு படிப்பை நிறைவுசெய்தனர். தொடக்கத்தில் பயிற்சிக் காலமானது 3.5 ஆண்டுகள் வரை நிர்ணயிக்கப்பட்டது, ஆனால் அது பின்னர் நான்கு ஆண்டுகளாக முதல் தொகுதி மாணவர்களுக்கே நீட்டிக்கப்பட்டது.
இந்த கல்வி நிறுவனம் துவக்கப்பட்டதிலிருந்து மிகுந்த நிதி தேவையும், தொடர்ந்து பராமரிப்பதற்கு தொடர்ந்து அதிக பணம் தேவைப்பட்டதாகவும் இருந்தது. தென்னிந்தியத் திருச்சபையானது அதன் நிலம் மற்றும் கட்டிடங்கள் சிலவற்றை கல்வி நிலையத்துக்க நெட்டூரில் அளித்தது, சில கட்டிடங்கள் மறுகட்டமைப்பு செய்யப்பட்டன, சில என் டி டி எஃப்க்காக புதியதாக நிர்மாணிக்கப்பட்டன.
போதுமான இயந்திர கருவிகளையும், உபகரணங்களையும் மேலும் வெளிநாட்டிலிருந்து தொழில்நுட்ப நிபுணர்களின் உதவியை அளிக்க நன்கொடை முகமைகளால் உறுதியளிக்கப்பட்டன.
கேரளத்தின் நெட்டூரில் அமைக்கப்பட்ட முதல் பயிற்சி மையத்தில் சுவிஸ் தொழில்நுட்ப நிபுணர், ஆல்ஃபிரெட் ஃபிர்ஷ்க்க்னெக்ட் பணியமர்த்தப்பட்டார். இவர்தான் நெட்டூர் மையத்தின் முதல் துணைவேந்தராவார். இந்தியாவில் ஏழு ஆண்டுகள் பணிபுரிந்த பிறகு, சுவிட்சர்லாந்திலுள்ள சுச்சீரில் ஹெக்ம்ஸ் தலைமை அலுவலகத்தில் வளர்ச்சி திட்டத்திற்கு பொறுப்பேற்கச் சென்றார்.
1964 தர்வாட்டில் ஒரு பயிற்சி மையம் நிறுவப்பட்டது, கர்நாடகத்தின் சி.எஸ்.ஐ தேவாலயத்தால் மீண்டும் ஒரு சொத்தை கல்வி நிலையத்துக்கு அளித்தது. அதே ஆண்டில் தமிழ்நாட்டில் வேலூர் மாவட்டத்தில் பயிற்சி மையம் நிறுவப்பட்டது.
மற்ற மொழிகளான குருன்சி கிரைல், மிசிப் மற்றும் மெட்னி ஆலுட் போன்றவை மற்ற கலப்பு மொழிகளாகும்.இதில் லைட் வால்பிரீ பெயரளவானதும் மற்றும் வாய்மொழி அமைப்புகளுக்கான மூலங்கள் பல்வேறு மொழிகளிலிருந்தும் பெறப்பட்டன.மிக அதிகமான பெயா்ச்சொற்கள் வால்பிரீ அல்லது ஆங்கிலத்திலிருந்து பெறப்பட்டன, பின் இப்பெயா்சொற்கள் உருத்திரிபுகளாக குறிக்கப்படுகின்றது; ஆனால் மிக அதிகமான வினைச்சொற்கள் மற்றும் சொல்லின் உருவ மாறுபாடு/ துணை அமைப்பு ஆகிய இரண்டும் கடன்வாங்கியவை மற்றும் கிரைல், ஆஸ்திரேலியன் பழங்குடியின ஆங்கிலமும் குறிப்பிடத்தக்க மறுஆய்வுக்கு உட்படுத்தப்பட்டது.
லைட் வால்பிரீ என்பது ஆஸ்திரேலியாவின் கலப்பு மொழியாகும், இதில் உள்நாட்டு வால்பிரீ,கிரியால் மற்றும் நிலையான ஆஸ்திரேலியன் ஆங்கிலம் ஆகியவை மூல மொழிகளாகும்.மிச்சிகன் பல்கலைக்கழக மொழியாளா் ஓ சன்னேசி தனது ஆவனத்தில் லஜமனு என்ற சமூகத்தில் நாற்பது வயதிற்கு உட்பட்டவா்கள் இம்மொழியினை பேசியதாக குறிப்பிட்டுள்ளார்.2013 ம் ஆண்டின் கணக்கு படி 350 லைட் வால்பிரீ மொழியினை பேசுபவா்கள் பாரம்பரிய வால்பிரீயினை அறிந்தனா் மற்றும் பலா் கிரியால் ஆங்கிலத்தையும் அறிந்துள்ளனா்.
1980 ல் லைட் வால்பிரி தோற்றுவிக்கப்பட்டு, நெறிபடுத்தப்பட்டது.வால்பிரீ/ கிரைல்/ ஆங்கில குறியிட்டுச் செய்திகளை விரிவாக்கம் செய்து இளம் குழந்தைகள் பேசுவதற்கு வழிகாட்டப்பட்டது.குழந்தைகளை செயல்முறைக்கு உட்படுத்தும்போது உள்ளீடாக ஒற்றை அமைப்பு காணப்பட்டது. மற்றும் வினைச்சிக்கலில் சில புதுமைகளையும் இணைத்தனா். இதன்மூலம் இச்சமூகத்தில் பல வகையான வால்பிரீ இருப்பது உணரப்பட்டது.